Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Végezetül érdemes felhívni arra az állampolgárok figyelmét, hogy az illetékekrõl szóló 1990. évi XCIII. törvény
Paragraph Index: 627

57. § (1) bekezdése az illetékfizetési kötelezettség alól kivett eljárások közé sorolja a személyes adatok védelmével, illetve a közérdekû adatok nyilvánosságával összefüggésben indított pereket. A tárgyi illetékmentesség a bírósági eljárás minden szakaszára, így a jogorvoslati eljárásokra is kiterjed. Szektorális adatkezelések Egészségügy Az egészségügyi adatkezelések kiemelt fontosságúak, mind az ügyek számát, mind az érintettek körét, valamint az egyes betegek sorsának alakulásában betöltött szerepét tekintve. Az egészségi állapotra vonatkozó különleges adatok – amelyek nem ritkán összefonódnak egyéb jellegû vagy fajtájú szenzitív adatokkal is, például a drogbetegek vagy az AIDS-ben szenvedõ páciensek esetében – az ember intim szférájába tartozó információkat hordoznak, ezért az Adatvédelmi Biztos Irodája kiemelt figyelmet szentel ennek a területnek. A 2005. év általános és pozitív tapasztalata, hogy a kórházak, egészségügyi intézmények vezetõi és munkatársai részérõl érezhetõ és nyomon követhetõ a tudatos és építõ jellegû együttmûködési szándék, akár írásban, akár telefonon fordulnak hozzánk. Így az év során az Adatvédelmi Biztos Irodájának munkatársai számos konzultációs célú felkérésnek tettek eleget, többek között írásban véleményezték a Johan Béla Országos Epidemiológiai Központ adatkezeléssel összefüggõ fõigazgatói utasítását és a kapcsolódó adattáblázatot (694/K/2005), civil szervezetek által benyújtandó Phare Access 2003 Makro pályázatok adatvédelmi kérdéseit (720/K/2005, 722/K/2005), részt vettek több egészségügyi tárgyú kerekasztal-megbeszélésen, vitán, bizottsági ülésen. Ugyanakkor sajnálatos módon erõsödõ negatív tendencia, hogy az egészségpolitika irányításáért felelõs minisztérium egyre több esetben próbálja „kikerülni” vagy ignorálni az adatvédelmi biztos észrevételeit. Így fordulhatott elõ, hogy például a nemi betegeket érintõ vizsgálat során az egymás utáni megkeresésekre az Egészségügyi Minisztérium egyszerûen nem reagált, vagy az IBR tárgyában folytatott szóbeli és írásbeli konzultációkon egymásnak ellentmondó tartalmú válaszokat adott. Hasonlóan szomorú jelenség, hogy az alkotmányos jogok „õreinek” számító országgyûlési biztosok eltérõ szakmai véleményüket – elõzetes egyeztetés nélkül – „karszalag ügyben” is a nyilvánosság elõtt (értendõ ezalatt elsõsorban a megzavart adatkezelõ) ütköztették. Az egészségügyi ellátóknál alkalmazott betegazonosító rendszer mûködését szabályozó norma tartalmának módosítását az adatvédelmi biztos továbbra is határozottan ellenzi, hiszen az megfelel a hatályos adatvédelmi elõírásoknak, ugyanakkor a kívánt gyakorlati célt, vagyis a betegazonosítás biztonságosabbá tételét is megfelelõ módon szolgálja. 2006/162/II. szám Az ügyek részletesebb elemzése után megállapítható, hogy ebben az évben is szép számmal érkeztek „klasszikusnak” mondható állampolgári panaszok: A háziorvosi praxisok jogutódlásához kötõdõ betegnyilvántartások átadásának-átvételének problémaköréhez kapcsolódóan több panasz érkezett. A tapasztalatok szerint fõleg kisebb településeken, elszámolási viták miatt próbálja a nyilvántartás adatait a régi háziorvos „viszszatartani”. A tipikusnak mondható panaszok száma miatt 2005. január 17-én nyilvánosságra hozott állásfoglalásában az adatvédelmi biztos leszögezte, hogy a háziorvosi ellátás mindenkori szolgáltatója jogosult a betegek egészségügyi dokumentációjának kezelésére, a „jogelõd” háziorvos nem teremthet olyan helyzetet, hogy a betegnyilvántartások visszatartásával a praxis „kiüresedjék” és a háziorvosi ellátás ellehetetlenüljön. (31/A/2005, 33/A/2005) Szintén a jogutód intézmény felelõsségét veti fel az „elhagyott” intézmények sorsa. Egy vidéki tanár küldött be képeket egy romos elmeszociális otthonról, ahol az egykori gondozottak ápolási naplóit a szél fújdogálja. A megkeresett polgármester arról tájékoztatta az adatvédelmi biztost, hogy ideiglenes intézkedésként haladéktalanul elrendelte az iratok összeszedését és elszállítását. (1563/A/2005) Számos kérdés érkezett egészségügyi adatok kiadását kérõ rendõrségi megkeresésekkel összefüggésben. (738/K/2005, 979/K/2005) Egy ilyen ügyben született állásfoglalás a Mellékletekben olvasható. (837/K/2005) A panaszok nagy része az egészségügyi adatok jogellenes továbbításával volt összefüggésben, volt azonban olyan ügy is, amelyben az érintett nem megfelelõ tájékoztatása vezetett jogsérelemhez. Egy szövevényes ügyben egy asszony börtönbüntetésének megkezdésekor terhességi teszt elvégzését kérte, a városi kórház laborja negatív eredményt jelzett vissza, de az asszonyt a büntetés-végrehajtási intézet csak szóban értesítette errõl. Három hónap múlva egy kötelezõ szûrésen derült fény az asszony elõrehaladott állapotú terhességére, és állítólag az egészségügyi dokumentációban névelírás is történt. Az adatvédelmi biztos felhívta a bv. intézetek országos parancsnokának figyelmét arra, hogy a fogvatartott betegek lehetõleg minden esetben (és ne csak külön kérelemre) kapják kézhez orvosi leleteiket, így többek között az esetleges adminisztrációs tévedések is jobban megelõzhetõek. (1028/A/2005) A biztos természetesen nemcsak panaszügyek kapcsán, hanem konzultációs kérdésekre válaszolva is többször értelmezte az egészségügyi adatok kezelésére vonatkozó jogszabályokat. A Magyar Vöröskeresztrõl szóló törvény alapján a Vöröskereszt alaptevékenysége körében szervezi az önkéntes véradók részvételét a véradásban, emellett részt vesz a vérellátás rendszerének fejlesztésében, ehhez azonban szüksége lenne a véradók elérhetõségének adataira. Adatvédelmi szempontból nincs akadálya annak, hogy a véradók személyes és különleges adatait jogszerûen kezelõ Országos Vérellátó Szolgálat a Magyar Vöröskereszttel mint a véradást törvényi felhatalmazás alapján szervezõ társadalmi szervezettel egy adatfeldolgozásra vonatkozó megbízási szerzõdést kössön, és ezt követõen a kért személyes adatokat (véradó neve, lakcíme, telefonszáma, e-mail címe, véradásainak száma) adatfeldolgozás céljára átadja. (427/K/2005) A kábítószer-használat és -függõség témájával ebben az évben az Adatvédelmi Biztos Irodája nem panaszok, hanem szakmai konzultációk formájában találkozott: Az Országos Addiktológiai Intézet (a továbbiakban: OAI) szakmai koordinációs tevékenységet lát el az addiktológiai betegeket ellátó egészségügyi intézmények körében. Nemzeti és uniós statisztikai adatgyûjtési kötelezettségének eleget téve az intézet kidolgozott egy modellértékû szakmai programot annak érdekében, hogy olyan adatregisztrációs és Továbbítási rendszer jöjjön létre, amely támogatja az egészségügyi szolgáltatókat a jelentési rendszerek mûködtetésében. A nagy forgalmú addiktológiai szolgáltatóknál mûködtetett betegnyilvántartó szoftver egy addiktológiai modullal kerül bõvítésre, a kis forgalmú addiktológiai szolgáltatók pedig az Interneten keresztül lépnek be az OAI rendszerébe, és ott töltik ki közvetlenül a kérdõíveket. Az intézet nyilvántartásában az esetazonosítás és -megkülönböztetés generált kód segítségével történik. Az OAI felé továbbított adatok nem tartalmaznak személyazonosításra alkalmas adatokat, taj-számot sem, csak az azonosítókból képzett generált kódot. Kifejezett cél, hogy az egészségügyi ellátók által szolgáltatott adatok alkalmatlanok legyenek a finanszírozási célú adatokkal való összevetésre. (640/K/2005) Egy miskolci magáncég drogprevenciós programjának kidolgozásához kért segítséget: a projekt alapja egy olyan reagens, mely különbözõ kábítószerek jelenlétének felismerése mellett képes kimutatni a kábítószerrel fizikailag érintkezõ kézrõl egyéb felületekre kerülõ kábítószer-maradványokat is. Ezenkívül lehetõvé teszi a kábítószer maradványainak kimutatását azokon a helyeken is, ahol a drogfogyasztás történik, illetve történt. A program tervei szerint a reagens alkalmazása iskolai szabadidõs rendezvényeken, szórakozóhelyeken, büntetés-végrehajtási intézetekben, illetve együttmûködõ oktatási intézményekben történne, de az alapszabály hangsúlyozza, hogy nem végezhetõ olyan teszt, mely konkrét személyhez fûzõdõ kábítószerrel kapcsolatos adatokat eredményez. Amennyiben a prevenciós céllal alkalmazott módszer kizárólag a tárgyi környezet, illetve több személybõl álló csoportok kábítószerrel való szennyezettségének elõfordulását, arányát vizsgálja, személyes adatkezelésrõl nem beszélhetünk, így ilyenfajta jogsérelem veszélye fel sem merülhet, feltéve, hogy a kapott pozitív mérési eredmények közvetetten sem köthetõk konkrét személyekhez. (799/K/2005) A munkáltató által „megrendelhetõ”, munkavállalókon elvégzett drogteszt alkalmazásának kérdéseirõl egy átfogó adatvédelmi biztosi állásfoglalás született, amely a Mellékletekben olvasható. (1994/H/2004) A kormányzat részérõl „reflexként” mûködõ, az „egyszerûsítés és racionalitás” jegyében zajló centralizálási kísérletek a Társadalombiztosítási Azonosító Jel (a továbbiakban: taj-szám) tekintetében 2005-ben is felszínre kerültek. 2006/162/II. szám Az Egészségügyi Minisztérium megkeresésében állásfoglalást kért arról, hogy a taj-szám átadható-e a Belügyminisztériumnak azért, hogy az EU-kártya kiállítását a jövõben az okmányirodák végezzék. Törvényi felhatalmazás hiányában, valamint az adatvédelem alkotmányos alapelvei (osztott nyilvántartási rendszerek egységes, centrális nyilvántartás helyett, célhozkötöttség, az adatforgalom átláthatósága stb.) alapján az adatvédelmi biztos határozottan ellenezte azt a belügyminisztériumi törekvést, mely a biztosítottak taj-szám alapú nyilvántartását az okmányirodákhoz telepítette volna. (654/K/2005) 2005-ben sor került több olyan átfogó vizsgálatra, melyeknél az egészségügyi adatkezelések egyes kiemelt ügyvagy betegségcsoportokhoz kötõdnek. 2004 végén kezdõdött a bõr- és nemi betegek adatainak kezelésével kapcsolatos vizsgálat, melynek közvetlen kiváltó oka a Bõr- és Nemikórtani Intézet „egy tollvonással” történõ megszüntetése volt. Az Egészségügyi Minisztérium az adatvédelmi biztos megkereséseire nem reagált, de a vonatkozó jogszabályi környezet elemzésével és az ellátásban részt vevõ egészségügyi dolgozók tapasztalatai alapján annyi mindenképpen megállapítható, hogy a nemi betegekkel kapcsolatos adatkezelések helyzete ma Magyarországon nem megnyugtató. Az adatvédelmi biztos a vizsgálat megállapításaira a tárca és a nyilvánosság figyelmét 2005. november 15-én közzétett állásfoglalásában hívta fel, amely a Mellékletben olvasható. (260/K/2005) Az örökbefogadott gyermekek egészségügyi adatainak kezelésével kapcsolatos problémákat és azok megoldási javaslatait a

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes